Document ID: /roh_data/filtered/fineweb-2-filterrobots_roh.jsonl.gz/13137

Il chantun ha publitgà il «Project sanaziun da canera» ils 28 da schaner 2021 en il fegl uffizial dal chantun. Ils plans èn sinaquai vegnids exponids ils proxims 30 dis a Glion sin chanzlia. Uschè lunsch tut en urden, di Roger Stäubli, responsabel dal chantun per quest project. Mo la vischnanca ha per sbagl betg publitgà quella exposiziun en il fegl uffizial da la regiun, pia en l'organ uffizial da la vischnanca da Glion. Entras quai sbagl è ina part da la populaziun betg vegnida orientada.
La correctura
Sco Carmelia Maissen, la presidenta da la Vischnaunca da Glion ha detg, vegni danovamain a dar ina publicaziun insacura il schaner. Cun la pussaivladad da far durant 30 dis recurs.
Entras quest sbagl vegn l’introducziun dal tempo 30 retardada, autras consequenza na dettia dentant betg.